KLASA: «CasesClassificationCode» 011-03/23-02/1

URBROJ: «RegistrationNumber» 2181-1-269-23-1

Na temelju članka 60. Statuta Osnovne škole Visoka Split, članka 56. Zakona o proračunu ("Narodne novine" br. 87/08, 136/12,15/15, 144/21) i čl. 3. Zaključka o kriterijima i načinu korištenja vlastitih prihoda osnovnih škola čiji je osnivač Grad Split („Službeni glasnik Grada Splita“ broj 9/16,11/16 i 4/21 na prijedlog ravnateljice, Školski odbor Osnovne škole VISOKA Split na 19. sjednici održanoj dana 31.01. 2023. g. donosi

**PRAVILNIK**

**O OSTVARIVANJU I KORIŠTENJU VLASTITIH PRIHODA OSNOVNE ŠKOLE VISOKA**

Članak 1.

Pravilnikom o stjecanju i korištenju vlastitih prihoda (u daljnjem tekstu: Pravilnik) propisuje se način ostvarivanja i raspolaganja vlastitih prihoda Osnovne škole Visoka Split (u daljnjem tekstu: Škola).

Odredbe ovog Pravilnika ne odnose se na sredstva državnog proračuna, županije, tekuće donacije ostalih subjekata izvan proračuna te tekuće pomoći u okviru projekata.

Riječi i pojmovni sklopovi koji imaju rodno značenje korišteni u ovom dokumentu odnose se jednako na oba roda (muški i ženski) i na oba broja (jedninu i množinu), bez obzira na to jesu li korišteni u muškom ili ženskom rodu, odnosno jednini ili množini.

Članak 2.

Vlastitim prihodima smatraju se prihodi koje Škola ostvari od obavljanja poslova na tržištu i tržnim uvjetima.

Škola može ostvarivati vlastite prihode od najma školske sportske dvorane, najma školskog igrališta, najma učioničkog i drugog prostora, organizacije programa produženog boravka, prodajom vlastitih proizvoda učeničke zadruge, prodajom starog papira, od kamate po viđenju te obavljanjem ostalih poslova na tržištu.

Primljene donacije su također vlastiti prihodi ostvareni bez bilo kakve naknade ili protučinidbe od fizičkih osoba, neprofitnih organizacija, trgovačkih društva i ostalih subjekata izvan općeg proračuna.

Članak 3.

Evidencija o sklopljenim ugovorima za vlastite prihode vodi se u tajništvu Škole, a nadzor i naplatu vlastitih prihoda vodi računovodstvo Škole prema posebnoj proceduri praćenja i naplate prihoda i primitaka Škole.

Članak 4.

Ostvareni prihodi, ukoliko osnivač Škole svojom odlukom drugačije ne odluči, koriste se za podmirenje: - rashoda nastalih realizacijom programa i aktivnosti temeljem kojih su vlastiti prihodi ostvareni,

- troškova za poboljšavanje uvjeta rada ustanove - prioritetno za tekuće investicijsko održavanje objekata, nabavu opreme te nabavu knjiga za školsku knjižnicu,

- troškova za podizanje razine učeničkog standarda,

- troškova zapošljavanja ili angažiranja novih radnika/suradnika na teret sredstava iz vlastitih prihoda,

 - troškova prekovremenog rada i postotnog uvećanja plaće radnicima koji obavljaju poslove kojim se ostvaruju vlastiti prihodi, sukladno propisima koji uređuju radne odnose, kolektivnom ugovoru i/ili općem aktu škole,

 - nagrada učenicima,

- troškova seminara i stručnih usavršavanja radnika i

- ostalih rashoda Škole.

Članak 5.

Prihodi od donacija i ostalih pomoći koriste se na način kako je predviđeno Ugovorom o donaciji ili pomoći. Ako donator ne odredi namjenu doniranim sredstvima i drugim pomoćima, donirana sredstva i pomoći raspoređuju se sukladno članku 4. ove Odluke.

Članak 6.

Vlastiti prihodi prikupljeni tijekom jedne kalendarske godine koji se ne utroše za podmirenje troškova iz članka 4. ovoga Pravilnika nastalih u toj kalendarskoj godini, prebacit će se u sljedeću kalendarsku godinu i koristiti za iste namjene za koje su bili utvrđeni financijskim planom za tekuću godinu ili će se utrošiti sukladno Odluci o raspodjeli rezultata poslovanja prethodne godine te će se financijski plan škole povećati za opseg prenesenih prihoda.

Članak 7.

Ovaj Pravilnik stupa na snagu osmog dana od dana njegova objavljivanja na oglasnoj ploči Škole.

|  |  |
| --- | --- |
|  | Predsjednica Školskog odbora Zdenka Biliškov |
|  |  |
|  |   |

Ovaj Pravilnik objavljen je na oglasnoj ploči Škole dana 31.01.2023.godine, a stupa na snagu

8.2.2023. godine.

|  |  |
| --- | --- |
|  | Ravnateljica |
|  | \_\_\_\_\_\_\_\_\_\_\_\_\_\_\_\_\_\_\_ |
|   |   |

 Natalija Radić

 «Image:QRcode»